《三年衔恤绝不吟诗既奉详祭独绪摧裂偶得古诗》
宋代·程公许

秋风殷岩壑，万木皆商讴。
棘人有余哀，揽衣良夜遒。
三年辍清吟，寸肠堆百忧。
泪眦日以眵，霜根一何稠。
棣华幸有依，竹林可俱游。
心事期岁晚，庶无坠前修。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。